cocker spaniel
Store norske leksikon,Teknologi og industri,Landbruk,Husdyr,Hund,Hunderaser
Cocker spaniel er en engelsk, støtende fuglehundrase. Den er gammel som varietet, og ble anerkjent som rase allerede i 1893. Den utviklet seg hurtig til å bli verdens mest populære fuglehundrase. Cocker spaniel var i sin tid, i verdensmålestokk, den tallrikeste av alle raser. Rasenavnet er avledet av engelsk woodcock (rugde).
Beskrivelse Mankehøyden er 39-41 cm for hannhunder og 38–39 cm for tisper. Den har oval skalle, tydelig stopp og tvert avhugget snute. Den har lavt ansatte, lange, dråpeformede, hengende ører. Kroppen er kompakt. Den har rett, silkeaktig pels, der alle farger er tillatt. Den har lavt båret hale i livlig bevegelse når hunden beveger seg. Les mer i Store norske leksikon Hund Hunderase Liste over hunderaser hundens historie